**Ministru kabineta rīkojuma projekta „Par apropriācijas pārdali”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Latvijas Nacionālās sporta padomes (turpmāk – Padome) 2015.gada 12.novembra sēdē Ministru kabinetam izteiktais priekšlikums (prot. Nr.4 3.§., 3.2.apakšpunkts) par apropriācijas pārdali Bobsleja un kamaniņu trases „Sigulda” infrastruktūras uzlabošanai, kā arī izteiktais priekšlikums (prot. Nr.4 4.§., 4.7.1.apakšpunkts) par apropriācijas pārdali naudas balvu piešķiršanai par izciliem sasniegumiem sportā 2014.gada nogalē un 2015.gadā.
2. Jautājuma saistība ar Izglītības un zinātnes ministrijas (turpmāk – IZM) izstrādāto kabineta rīkojuma projektu „Par naudas balvu piešķiršanu par izciliem sasniegumiem sportā”.
3. Likuma “Par valsts budžetu 2015.gadam” 31.panta 4.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ņemot vērā Bobsleja un kamaniņu trasē „Sigulda” plānoto 2016./2017.gada Pasaules kausa posma skeletonā un bobslejā divniekiem, kā arī 2017.gada Pasaules junioru čempionāta kamaniņu sportā norisi, kā rezultātā atbilstoši Starptautiskās Bobsleja un skeletona federācijas un Starptautiskās Kamaniņu sporta federācijas prasībām nepieciešams veikt iepriekš neplānotas investīcijas trases infrastruktūrā, kā arī, lai nodrošinātu iespēju Bobsleja un kamaniņu trasē „Sigulda” augstākā līmeņa starptautiskās sporta sacensības kamaniņu sportā, bobslejā un skeletonā organizēt ilgtermiņā, Padomes 2015.gada 12.novembra sēdē, izskatot jautājumu par nepieciešamajām investīcijām Bobsleja un kamaniņu trasē „Sigulda” (Sabiedrības ar ierobežotu atbildību „Bobsleja un kamaniņu trase „Sigulda”” (turpmāk – SIA „Bobsleja un kamaniņu trase „Sigulda””) 2015.gada 21.augusta vēstule Nr.01-11/10), tika atbalstīts IZM priekšlikums un izteikts aicinājums Ministru kabinetam atbalstīt apropriācijas pārdali no IZM 2015.gada budžeta apakšprogrammas 02.01.00 „Profesionālās izglītības programmu īstenošana” 300 000 *euro* apmērā uz IZM budžeta apakšprogrammu 09.04.00 „Sporta būves” Bobsleja un kamaniņu trases „Sigulda” infrastruktūras uzlabošanai, t.sk. bobsleja kamanu pacelšanas lifta nomaiņai – 150 000 *euro*, kā arī junioru starta estakādes projektēšanai un būvniecībai – 150 000 *euro*. Vienlaikus Padome nolēma (prot. Nr.4 3.§., 3.5.apakšpunkts) aicināt IZM (SIA „Bobsleja un kamaniņu trase „Sigulda””) pārējās nepieciešamās investīcijas Bobsleja un kamaniņu trases „Sigulda” infrastruktūras uzlabošanai segt no SIA „Bobsleja un kamaniņu trase „Sigulda”” līdzekļiem. Attiecīgu apņemšanos SIA „Bobsleja un kamaniņu trase „Sigulda”” ir izteikusi arī rakstveidā – 2015.gada 13.novembra vēstulē Nr.01-11/13. Tāpat Padomes 2015.gada 12.novembra sēdē, izvērtējot Ministru kabineta 2012.gada 3.janvāra noteikumos Nr.26 “Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” noteiktā kārtībā Izglītības un zinātnes ministrijā saņemtos Sporta likumā noteiktā kārtībā atzīto sporta federāciju iesniegumus naudas balvu piešķiršanai par izciliem sasniegumiem pārējos sporta veidos 2014.gada nogalē un 2015.gadā, Ministru kabinetam tika izteikts priekšlikums piešķirt naudas balvas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām. Ņemot vērā to, ka saskaņā ar iepriekšminēto Ministru kabineta noteikumu 27.punktu naudas balvu izmaksai izmantojami IZM apakšprogrammai 09.08.00 „Balvas par izciliem sasniegumiem sportā” paredzētie valsts budžeta līdzekļi un citi valsts budžeta līdzekļi, ja par to pieņemts attiecīgs lēmums atbilstoši Likumam par budžetu un finanšu vadību, Padome nolēma (prot. Nr.4 4.§., 4.7.1.apakšpunkts) aicināt Ministru kabinetu atbalstīt apropriācijas pārdali no IZM 2015.gada budžeta apakšprogrammas 02.01.00 „Profesionālās izglītības programmu īstenošana” 100 000 *euro* apmērā uz IZM budžeta apakšprogrammu 09.08.00 „Balvas par izciliem sasniegumiem sportā”. Jāatzīmē, ka visi finanšu līdzekļi 2015.gadam valsts budžeta programmā 09.00.00 „Sports”, t.sk. apakšprogrammās 09.04.00 „Sporta būves”, no kuras varētu piešķirt līdzekļus Bobsleja un kamaniņu trasei „Sigulda”, kā arī apakšprogrammā 09.08.00 „Balvas par izciliem sasniegumiem sportā”, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta organizācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā „Par valsts budžetu 2015.gadam”, vai sporta organizācija neievēro pielīgtās saistības). Tomēr, izvērtējot līdzekļu apguves prognozi IZM budžeta apakšprogrammā 02.01.00 „Profesionālās izglītības programmu īstenošana”, konstatējams līdzekļu ietaupījums, no kura 300 000 *euro* būtu iespējams novirzīt Bobsleja un kamaniņu trases „Sigulda” infrastruktūras uzlabošanai, savukārt 100 000 *euro* novirzīt naudas balvu piešķiršanai par izciliem sasniegumiem sportā 2014.gada nogalē un 2015.gadā. Saskaņā ar likuma “Par valsts budžetu 2015.gadam” 31.panta 4.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām ministrijai vai citai centrālajai valsts iestādei likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 30.panta nosacījumus (30.panta 1.punkts). Minētā norma arī nosaka, ka šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu dienu laikā no attiecīgās informācijas saņemšanas nav iebildusi pret apropriācijas pārdali. Ievērojot minēto, IZM ir izstrādājusi Ministru kabineta rīkojuma projektu „Par apropriācijas pārdali” (turpmāk – Rīkojuma projekts), kurš paredz atbalstīt apropriācijas pārdali no IZM 2015.gada budžeta apakšprogrammas 02.01.00 „Profesionālās izglītības programmu īstenošana” 400 000 *euro* apmērā uz šādām IZM budžeta apakšprogrammām šādiem mērķiem:1. apakšprogrammu 09.04.00 „Sporta būves”, lai nodrošinātu Bobsleja un kamaniņu trases „Sigulda” infrastruktūras uzlabošanu (SIA „Bobsleja un kamaniņu trase „Sigulda””) – 300 000 *euro* apmērā, t.sk. bobsleja kamanu pacelšanas lifta nomaiņai – 150 000 *euro*, kā arī junioru starta estakādes projektēšanai un būvniecībai – 150 000 *euro*;
2. apakšprogrammu 09.08.00 „Balvas par izciliem sasniegumiem sportā”, lai nodrošinātu naudas balvu piešķiršanu par izciliem sasniegumiem sportā 2014.gada nogalē un 2015.gadā – 100 000 *euro* apmērā.

Vienlaikus Rīkojuma projekts paredz uzdevumu IZM nodrošināt budžeta apakšprogrammā 02.01.00 „Profesionālās izglītības programmu īstenošana” plānoto pamatfunkciju īstenošanu valsts budžeta līdzekļu ietvaros, neveidojot maksājumu parādus. Tāpat Rīkojuma projekts paredz noteikt, ka IZM nodrošina, ka, piešķirot atbalstu Bobsleja un kamaniņu trasei „Sigulda”, tiek ievērotas komercdarbības atbalsta kontroles normas. |
| 3. | Projekta izstrādē iesaistītās institūcijas | Rīkojuma projektu izstrādāja IZM. Ievērojot to, ka Rīkojuma projekts izstrādāts atbilstoši Padomes 2015.gada 12.novembra sēdē nolemtam, savukārt Padomes sēdē ir pārstāvēti visi nozīmīgākie sporta nozares sociālie partneri, kā arī faktu, ka pēc minētās Padomes sēdes sabiedrība tika informēta par Padomē pieņemtajiem lēmumiem, papildus pasākumi sabiedrības iesaistei nebija nepieciešami. |
| 4. | Cita informācija |  Rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. Vienlaikus ar šo Rīkojuma projektu ir izstrādāts un izskatīšanai Ministru kabinetā vienotā dokumentu paketē tiek virzīts Ministru kabineta rīkojuma projekts „Par naudas balvu piešķiršanu par izciliem sasniegumiem sportā”, kurš paredz piešķirt naudas balvas par izciliem sasniegumiem sportā 2014.gada nogalē un 2015.gadā. Ņemot vērā nepieciešamību organizēt attiecīgas procedūras piešķirto līdzekļu apguves uzsākšanai, ar Rīkojuma projektu SIA „Bobsleja un kamaniņu trase „Sigulda” piešķirto valsts finansējumu pilnā apmērā plānots apgūt 2016.gadā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Ņemot vērā to, ka jautājums ir saistīts ar līdzekļu iekšējo pārdali IZM budžeta ietvaros, iekšējās pārdales rezultātā IZM 2015.gada izdevumi nemainās. Izdevumi 2015.gada IZM budžeta apakšprogrammā 02.01.00 „Profesionālās izglītības programmu īstenošana” par 400 000 *euro* samazināsies, savukārt attiecīgi par 300 000 *euro* palielināsies IZM valsts budžeta programmas 09.00.00 „Sports” apakšprogrammā 09.04.00 „Sporta būves” paredzētie izdevumi, kā arī par 100 000 *euro* palielināsies apakšprogrammā 09.08.00 „Balvas par izciliem sasniegumiem sportā” paredzētie izdevumi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc Ministru kabineta rīkojuma projekta pieņemšanas IZM normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta apropriācijas pārdalei. |

*Anotācijas II, IV, V, VI un VII sadaļa – Rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāre Līga Lejiņa

17.11.2015. 10:15

1345

Izglītības un zinātnes ministrijas

valsts sekretāra vietnieks –

Sporta departamenta direktora vietnieks E.Severs

67047935, edgars.severs@izm.gov.lv